Diari Oficial de la Generalitat Valenciana


Sumari del DOGV 5851, del 17-09-2008 (2008/10048)

RESOLUCIÓ d'11 de setembre de 2008, de la Universitat d'Alacant, per la qual es convoquen a concurs places de personal docent i investigador en règim de contractació laboral per al curs 2008/2009.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5851

Data del DOGV
:   17-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10968


Data del document
:   11-09-2008

Organisme emissor
:   Universitat d'Alacant

Tipus de document
:   Resolució

Descriptors 

:   * personal docent
    * lingüística
    * matemàtiques
    * professió de l'urbanisme
    * concurs administratiu
    * universitat
    * ciència econòmica
    * química
    * ensenyament d'idiomes
    * ciències físiques
    * mètode pedagògic
    * cartografia
    * biologia
    * tecnologia
    * professió jurídica

RESOLUCIÓ d'11 de setembre de 2008, de la Universitat d'Alacant, per la qual es convoquen a concurs places de personal docent i investigador en règim de contractació laboral per al curs 2008/2009. [2008/10386]
En compliment del que disposa el Decret 174/2002, de 15 d'octubre (publicat en el DOCV de 22), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, aquest Rectorat ha resolt:
Convocar a concurs les places de personal docent i investigador en règim de contractació laboral que s'indiquen en l'annex I de la present resolució, d'acord amb les següents bases:
Primera. Normes generals
Els dits concursos es regiran pel que disposa el capítol I del títol IX de la Llei Orgànica 6/2001, de 21 de desembre, d'Universitats (BOE de 24), modificada per la Llei Orgànica 4/2007, de 12 d'abril (BOE de 13), pel Decret 174/2002, de 15 d'octubre (publicat en el DOCV de 22), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, pels acords del Consell de Govern aplicables, i la resta de normativa de general aplicació.
Segona. Requisits
2.1. El compliment dels requisits per a concursar a cada una de les figures del personal docent i investigador contractat laboral, relacionats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.
2.2. Requisits de caràcter general:
a) Tenir complits els setze anys i no excedir de l'edat màxima de jubilació forçosa.
b) Posseir la capacitat funcional per a l'exercici de les tasques.
c) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial. En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.
Així mateix, l'exercici de les places convocades quedarà sotmés a la Llei 53/1984, de 26 de desembre, i a les normes de desenrotllament, en matèria d'incompatibilitats.
d) Els aspirants que no siguen de nacionalitat espanyola hauran de posseir un coneixement del castellà adequat per al desenvolupament de les seues funcions.
e) Els aspirants que sol·liciten plaça en què s'establisca l'ensenyança en valencià serà necessari el coneixement del valencià del nivell mitjà.
2.3. Requisits de caràcter específic de cada figura:
Dels requisits indicats a continuació, quan es tracte d'estar en possessió d'un títol acadèmic i l'aspirant haja realitzat els estudis corresponents fora de l'Estat espanyol, aquests hauran d'estar homologats, i en cas de candidats amb títols de la Unió Europea hauran de presentar bé l'homologació o bé la credencial de reconeixement a efectes professionals.
a) Per a places d'ajudant: haver sigut admès o estar en condicions de ser admès en els estudis de doctorat.
b) Per a places de professor ajudant doctor: estar en possessió del títol de doctor i disposar de l'avaluació positiva de la seua activitat feta per l'Agència Nacional d'Avaluació de la Qualitat i Acreditació o de la Agència Valenciana d'Avaluació i Prospectiva.
c) Per a places de Professor Associat: Ser especialista de reconeguda competència i acreditar estar exercint, fora de l'àmbit acadèmic universitari, una activitat remunerada laboral, professional o en l'administració pública, per a la que capacite el títol acadèmic que l'interessat posseïsca, durant un període mínim de tres anys dins dels cinc anteriors.
Tercera. Sol·licituds
Els qui vulguen prendre part en els concursos presentaran, per cada plaça sol·licitada, la corresponent instància segellada, en el termini de 10 dies hàbils comptats a partir del dia següent al de publicació d'esta convocatòria en el Diari Oficial de la Comunitat Valenciana, a l'oficina principal del Registre General de la Universitat o a les oficines auxiliars, situades a les secretaries de centre i en la seu d'Alacant, o bé, per qualsevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de correus hauran d'anar en sobre obert perquè l'empleat de correus puga estampar en cada una d'elles el segell de dates abans de el seu certificat i dirigir-se al campus de Sant Vicent del Raspeig, apartat 99, E-03012 Alacant. Esta instància, que s'ajustarà al model de l'annex II d'esta convocatòria, anirà acompanyada de la documentació que a continuació es detalla:
3.1. Per cada plaça sol·licitada:
D'acord amb l'article 130 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat (DOCV de 22 de març), resguard que justifique el pagament de 24,82 euros, en concepte d'admissió a proves, que s'ingressaran, en efectiu o per mitjà de transferència bancària, en la Caixa d'Estalvis del Mediterrani (KIE-4336), en el compte número 0140561509 de l'oficina 3191, DC 11, referit junt amb el nom i cognoms, el número de DNI, el número de comissió de selecció i el número de la plaça.
Estaran exempts del pagament de la taxa els aspirants amb una discapacitat igual o superior al 33%. Hauran de presentar certificat de la Conselleria de Benestar Social o òrgans competents d'altres administracions públiques, que acredite discapacitació igual o superior al 33%.
També estaran exemptes les persones que figuren com a demandants d'ocupació amb una antiguitat de, almenys, un mes anterior a la data de la convocatòria. Per al gaudi de l'exempció seran requisits que no hagueren rebutjat, en el termini que es tracte, oferta d'ocupació adequat ni s'hagueren negat a participar, excepte causa justificada, en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes es realitzarà per mitjà d'una declaració escrita del sol·licitant. Ambdós documents hauran d'adjuntar-se a la sol·licitud.
3.2. Traducció de documents.
Aquells documents acreditatius dels requisits presentats en un idioma distint d'algun dels oficials a la Comunitat Valenciana, hauran d'anar acompanyats de traducció per intèrpret jurat.
3.3. Per cada comissió de selecció:
3.3.1. Per a totes les categories:
a) Un currículum firmat, segons model de l'annex III.
b) Fotocòpia del DNI o en cas d'estrangers, del document que acredite la seua identitat i data de naixement.
c) Fotocòpia dels certificats acadèmics, en la qual consten les qualificacions obtingudes en les titulacions oficials que posseïsca (si no es presentara no podrà ser valorada en l'apartat corresponent del barem).
d) Per a acreditar el requisit lingüístic recollit en la base 2.d), fotocòpia del Diploma d'Espanyol nivell C2, (antic nivell superior) o document equivalent, conforme al que estableix el Reial Decret 264/2008, de 22 de febrer, pel qual es modifica el Reial Decret 1137/2002, de 31 d'octubre, pel qual es regulen els diplomes d'espanyol com a llengua estrangera (DELE). La no presentació no serà causa d'exclusió però, si no n'hi ha, la Comissió de Selecció podrà realitzar una prova d'acord amb el que establix l'article 9 del Reial Decret 543/2001, de 18 de maig, sobre accés a l'ocupació pública de l'administració general de l'Estat i els seus organismes públics de nacionals d'altres estats a què és d'aplicació el dret a la lliure circulació de treballadors i en la base 7.4. d'aquesta convocatòria.
e) En cas de tractar-se d'una plaça en què s'establisca l'ensenyament en llengua valenciana, s'aportara fotocòpia del certificat de Capacitació Docent en Valencià de la Conselleria d'Educació; certificat de nivell mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de grau mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
3.3.2. Per a les figures a continuació indicades, a més:
Places d'ajudant:
a.1 Fotocòpia del títol que li permet accedir als estudis de doctorat, o fotocòpia del document que acredite estar admès en els mateixos o fotocòpia de l'autorització rectoral per a realitzar-los.
a.2. Cas d'haver prestat servicis en alguna universitat pública, fotocòpia del full de servicis prestats.
Places de professor ajudant doctor:
b.1. Fotocòpia del títol de doctor.
b.2. Fotocòpia de l'avaluació positiva de la seua activitat per part de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.
b.3. En cas d'haver prestat servicis en alguna Universitat pública, fotocòpia del full de servicis prestats.
Places de professor associat:
c.1. Fotocòpia del títol acadèmic.
c.2. Fotocòpia d'almenys un dels documents següents admissible en dret i datat en el termini de presentació d'instàncies d'aquesta convocatòria, que prove fefaentment el compliment del requisit establit en la base 2.3.c):
c.2.1. Informe de vida laboral expedit per la Tresoreria General de la Seguretat Social o document que abrace els mateixos extrems continguts en aquest informe de vida laboral, expedit per la Mutualitat de Previsió Social del col·legi professional corresponent, d'acord amb la disposició addicional quinzena de la Llei 30/1995, de 8 de novembre, d'Ordenació i Supervisió de les Assegurances Privats.
c.2.2. Certificat del responsable de la gestió de personal de l'empresa que prove que s'ha realitzat l'activitat laboral amb caràcter retribuït.
En cas de ser empleats públics (funcionaris o contractats), Certificat de servicis prestats, emès per l'òrgan de personal competent.
Quarta. Protecció de dades personals
Les dades de caràcter personal aportats pels aspirants quedaran inclosos al fitxer automatitzat de Personal d'aquesta Universitat, que es compromet a no fer un ús distint d'aquell per al qual han sigut sol·licitats, segons la resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOCV de 15 de gener de 2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és procedent, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades; que han de ser exercits, per escrit, davant del gerent d'aquesta Universitat.
Cinquena. Relació d'admesos i exclosos
5.1. Finalitzat el termini de presentació d'instàncies, es publicarà la relació provisional d'admesos i exclosos al tauler d'anuncis de l'edifici de Rectorat i serveis generals d'aquesta Universitat. A partir de l'endemà de la seua publicació els interessats tindran un termini de 5 dies hàbils per a la presentació d'esmenes o reclamacions.
5.2. Una vegada resoltes es publicarà la relació definitiva d'admesos i exclosos, en el mateix tauler.
5.3. D'acord amb el que preveu l'art. 59.6.b de la Llei 30/1992, de 26 novembre, modificada per la Llei 4/1999, aquestes publicacions substituiran la notificació personal als interessats i produiran els mateixos efectes.
5.4. Aquells que resulten exclosos en la relació definitiva podran sol·licitar el reintegrament de les taxes per mitjà d'instància dirigida al vicerector de Planificació Econòmica de la Universitat d'Alacant, en la qual es faran constar les dades de tipus bancari on es farà efectiva la transferència.
Sisena. Comissions de selecció.
6.1. Els concursos seran jutjats per les corresponents Comissions de Selecció, que, conforme a l'acord aprovat en el Consell de Govern de 20 de desembre de 2002, i modificat en el Consell de Govern de 13 de juny de 2006, estaran integrades per cinc membres de ple dret, més un representant per cada sindicat amb representació en la mesa negociadora que tindrà veu però no vot.
6.2. Els cinc membres de ple dret seran:
· El degà/ana de la Facultat o director/a de l'escola, que actuarà de president. Per delegació, o en condició de president suplent, el vicedegà. En tot cas, del centre a què es trobe adscrita la plaça.
· El secretari/ària del centre a què es trobe adscrita la plaça, que actuarà com a secretari de la comissió. Suplent: un vicedegà.
· El director del departament a què pertanga la plaça. Suplent: el secretari del departament o el subdirector.
· Dos membres proposats pel Departament entre catedràtics, titulars, professors contractats doctors o, si és procedent, professors col·laboradors, pertanyents a l'àrea de coneixement i, si no n'hi ha, a àrees afins segons establix el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius (BOE de 7 d'agost).
6.3. La composició concreta de cada comissió de selecció es farà pública pel president corresponent al tauler d'anuncis del centre a què pertany la plaça, amb anterioritat a l'inici de les seues actuacions.
Setena. Barems.
7.1. Els concursos de places de professor ajudant doctor seran jutjats d'acord amb el barem general, annex V, aprovat en Consell de Govern.
7.2. Els concursos per a la resta de places seran jutjats d'acord amb els barems generals, annexos IV i VI, aprovats en Consell de Govern.
7.3. Si és procedent, la dita comissió podrà acordar en la seua constitució i prèvia a la baremació dels aspirants, la realització d'una entrevista o prova a aquests.
7.4. La comissió de selecció, quan així ho estime, podrà sol·licitar la presentació dels originals corresponents de tots els mèrits que hagen sigut al·legats en el currículum pels aspirants.
Huitena. Resolució del concurs
8.1. En els barems generals que fa referència la base 7.2. s'estableix la puntuació mínima per a l'adjudicació d'una plaça.
8.2. La comissió de selecció a partir de la valoració dels concursants elaborarà l'acta de valoració inicial de la plaça corresponent, que contindrà la proposta de provisió a favor del mateix nombre de candidats que places a cobrir.
Aquesta acta es farà pública en el tauler d'anuncis del centre corresponent i inclourà la relació d'aspirants admesos amb les qualificacions obtingudes en tots els apartats del barem i la puntuació final. Contra aquestes cap presentar reclamació davant de la pròpia Comissió, preferentment en el registre auxiliar ubicat a la secretaria del centre corresponent, en el termini de 5 dies hàbils a comptar des del següent a la seua publicació.
8.3. Resoltes les reclamacions, en un termini màxim de deu dies a comptar des del següent a la data final de presentació de les mateixes, o transcorregut el termini sense que s'hagen produït, la comissió publicarà l'acta de resolució i elevarà proposta de resolució definitiva al vicerector d'Ordenació Acadèmica i Professorat. Contra aquesta es podrà interposar recurs d'alçada davant de la Comissió d'Ordenació Acadèmica i Professorat en el termini d'un mes a comptar des del següent a la seua publicació.
Si les comissions no expressen la seua voluntat en sentit contrari es constituirà, amb els aspirants que aconseguisquen el mínim establit, per ordre de puntuació de major a menor, una borsa de treball per al curs acadèmic que es convoque la plaça. Aquesta bossa podrà utilitzar-se per a satisfer provisionalment necessitats de docència sobrevinguda en places de les mateixes característiques.
8.4. El Vicerector d'Ordenació Acadèmica i Professorat resoldrà l'adjudicació definitiva, que es farà publica en el tauler d'anuncis de l'edifici del Rectorat i servicis generals, previ assentament en el Registre General de la Universitat. Contra esta resolució, es podrà interposar recurs davant de la Jurisdicció contenciós administratiu en el termini de dos mesos, conforme a l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa; el dit termini computarà a partir de la publicació d'aquesta en el tauler d'anuncis de l'edifici de Rectorat i servicis generals d'aquesta Universitat.
Aquestes publicacions substituiran la notificació personal als interessats i produirà els mateixos efectes, d'acord amb el que preveu l'article 59.6.b de la Llei 30/1992, de 26 novembre, modificada per la Llei 4/1999.
8.5. El termini per a la publicació de l'acta de valoració inicial serà d'un mes a comptar des de l'endemà a la publicació de la relació definitiva d'admesos i exclosos, i podrà ampliar-se, d'acord amb l'article 49.1 de la Llei 30/1992, de 26 de novembre, modificada per la Llei 4/1999, fins a 15 dies hàbils més, sempre que la petició del president de la comissió de selecció corresponent dirigida al vicerector d'Ordenació Acadèmica i Professorat, es formule d'acord amb el que estableix l'apartat 3r de la dita disposició.
Transcorregut el termini sense que s'haja realitzat la publicació, el vicerector d'Ordenació Acadèmica i Professorat declararà conclòs el procediment.
Novena. Firma del contracte
9.1. Els contractes laborals del personal docent i investigador es formalitzaran per escrit d'acord amb el model que a l'efecte ha aprovat el Consell de Govern d'aquesta Universitat.
9.2. Les retribucions s'establiran d'acord amb el que regula el Decret 174/2002, de 15 d'octubre, del Govern Valencià, considerant aquelles variacions que aproven els òrgans competents d'aquesta Universitat, segons es preveu en l'annex VII.
9.3. La duració dels contractes estarà especificada en l'annex I de la convocatòria. En el cas de les places en què s'indique duració condicionada, s'entendrà que són places la finalització de contracte del qual es produirà bé a 14 de setembre de 2009, o bé en la data en què acabe la causa que va donar lloc a la creació de la plaça convocada i que es detalla, si aquesta es produeix en data anterior.
9.4. En el termini de 15 dies hàbils des de la publicació de l'adjudicació definitiva, el candidat proposat, haurà d'acreditar en la Unitat de Gestió de Personal Docent i Investigador amb documents originals que compleix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent.
9.5. En cas de no formalitzar el contracte en el termini establit en esta base, per causa imputable a l'interessat, el candidat proposat decaurà en el seu dret, llevat que el dit termini haja sigut ampliat, a petició motivada de l'interessat formulada amb anterioritat a l'expiració d'aquest, pel Vicerectorat d'Ordenació Acadèmica i Professorat, i oït el director del Departament a què està adscrita la plaça.
Deu. Informació
La informació referent a aquesta convocatòria i el seu procés pot consultar-se en la pàgina web de la Universitat d'Alacant, en l'adreça http://www.ua.es/va/servicios/syf/acceso\_pdi/index.html
Onze. Norma final
Contra la convocatòria, les seues bases i tots els actes administratius que es deriven d'aquesta, que esgoten la via administrativa, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del `rector, de conformitat amb el que disposa l'article 116 de la Llei 30/1992, redactat conforme a la Llei 4/1999.
Alacant, 11 de setembre de 2008.- El rector, p. d. (R Rectoral 25.01.2005), el vicerector d'Ordenació Acadèmica i Professorat: Jesús Pradells Nadal.
ANNEX I
Comissió de selecció núm.: 81
Plaça: DC02134
Categoria: professor associat (LOU)
Àrea de coneixement: Comercialització i Investigació de Mercats
Departament: Economia Financera, Comptabilitat i Màrqueting
Activitat: col·laborar en les tasques docents que li assigne el departament
Dedicació: parcial (3+3).
Duració: des de la firma del contracte fins al 14.09.2009
Centre: Facultat de Ciències Econòmiques i Empresarials
Comissió de selecció núm.: 46
Plaça: DC03358
Categoria: ajudant (LOU)
Àrea de coneixement: Teoria i Història de l'Educació
Departament: Didàctica General i Didàctiques Específiques
Activitat: models educatius en el temps i en l'Espai Europeu d'Educació Superior
Dedicació: completa.
Duració: dos anys des de la firma del contracte
Centre: Facultat d'Educació
Comissió de selecció núm.: 8
Plaça: DC01795
Categoria: professor associat (LOU)
Àrea de coneixement: Filologia Italiana
Departament: Filologies Integrades
Activitat: Llengua Italiana
Dedicació: parcial (6+6).
Duració: des de la firma del contracte fins al 14.09.2009
Centre: Facultat de Filosofia i Lletres
Comissió de selecció núm.: 6
Plaça: DC03547
Categoria: professor ajudant doctor
Àrea de coneixement: Llengua Espanyola
Departament: Filologia Espanyola, Lingüística General i Teoria de la Literatura
Activitat: docència i investigació en l'àrea de coneixement de Llengua Espanyola
Dedicació: completa.
Duració: dos anys des de la firma del contracte
Centre: Facultat de Filosofia i Lletres
Comissió de selecció núm.: 2
Plaça: DC02603
Categoria: professor associat (LOU)
Àrea de coneixement: Fonaments de l'Anàlisi Econòmica
Departament: Fonaments de l'Anàlisi Económica
Activitat: docència en Matemàtiques per a Empresarials
Dedicació: parcial (6+6). Horari de vesprada
Duració: des de la firma del contracte fins al 14.09.2009
Centre: Facultat de Ciències Econòmiques i Empresarials
Comissió de selecció núm.: 2
Plaça: DC02607
Categoria: ajudant (LOU)
Àrea de coneixement: Fonaments de l'Anàlisi Econòmica
Departament: Fonaments de l'Anàlisi Económica
Activitat: docència i investigació en Fonaments de l'Anàlisi Econòmica
Dedicació: completa.
Duració: un any des de la firma del contracte
Centre: Facultat de Ciències Econòmiques i Empresarials
Comissió de selecció núm.: 2
Plaça: DC03334
Categoria: ajudant (LOU)
Àrea de coneixement: Fonaments de l'Anàlisi Econòmica
Departament: Fonaments de l'Anàlisi Económica
Activitat: docència i investigació en Fonaments de l'Anàlisi Econòmica
Dedicació: completa.
Duració: un any des de la firma del contracte
Centre: Facultat de Ciències Econòmiques i Empresarials
Comissió de selecció núm.: 2
Plaça: DC03378
Categoria: ajudant (LOU)
Àrea de coneixement: Fonaments de l'Anàlisi Econòmica
Departament: Fonaments de l'Anàlisi Económica
Activitat: docència i investigació en Fonaments de l'Anàlisi Econòmica
Dedicació: completa.
Duració: un any des de la firma del contracte
Centre: Facultat de Ciències Econòmiques i Empresarials
Comissió de selecció núm.: 82
Plaça: DC01308
Categoria: professor associat (LOU)
Àrea de coneixement: Economia Aplicada
Departament: Economia Aplicada i Política Econòmica
Activitat: docència en Política Econòmica
Dedicació: parcial (4+4).
Duració: des de la firma del contracte fins al 14.09.2009, condicionada a la situació de la plaça núm. DF02555
Centre: Facultat de Ciències Econòmiques i Empresarials
Comissió de selecció núm.: 112
Plaça: DC02943
Categoria: ajudant (LOU)
Àrea de coneixement: Química Orgànica
Departament: Química Orgànica
Activitat: col·laborar en les tasques docents e investigadores que li assigne el departament
Dedicació: completa.
Duració: dos anys des de la firma del contracte
Centre: Facultat de Ciències
Comissió de selecció núm.: 112
Plaça: DC03490
Categoria: ajudant (LOU)
Àrea de coneixement: Química Orgànica
Departament: Química Orgànica
Activitat: col·laborar en les tasques docents e investigadores que li assigne el departament
Dedicació: completa.
Duració: dos anys des de la firma del contracte
Centre: Facultat de Ciències
Comissió de selecció núm.: 105
Plaça: DC03347
Categoria: professor associat (LOU)
Àrea de coneixement: Mecànica de Mitjans Continus i Teoria d'Estructures
Departament: Enginyeria de la Construcció, Obres Públiques i Infraestructura Urbana
Activitat: docència en Mecànica de Mitjans Continus i Ciència de Materials, i Fonaments Físics de les Tècniques (Eng. Camins, Canals i Ports) i altres tasques que li assigne el departament
Dedicació: parcial (6+6).
Duració: des de la firma del contracte fins al 14.09.2009, condicionada a la situació de la plaça núm. DF00795
Centre: Escola Politècnica Superior
Comissió de selecció núm.: 105
Plaça: DC03349
Categoria: professor associat (LOU)
Àrea de coneixement: Mecànica de Mitjans Continus i Teoria d'Estructures
Departament: Enginyeria de la Construcció, Obres Públiques i Infraestructura Urbana
Activitat: docència en Mecànica (E.T. d'Obres Públiques), Mecànica per a Enginyers (Eng. Geològica) i altres tasques que li assigne el departament
Dedicació: parcial (6+6).
Duració: des de la firma del contracte fins al 14.09.2009, condicionada a la situació de la plaça núm. DF00795
Centre: Escola Politècnica Superior
Comissió de selecció núm.: 105
Plaça: DC03353
Categoria: professor associat (LOU)
Àrea de coneixement: Mecànica de Mitjans Continus i Teoria d'Estructures
Departament: Enginyeria de la Construcció, Obres Públiques i Infraestructura Urbana
Activitat: docència en Estructures de l'Edificació I (Arquitectura) i altres tasques que l'assigne el departament
Dedicació: parcial (4+4).
Duració: des de la firma del contracte fins al 14.09.2009, condicionada a la situació de la plaça núm. DF02598
Centre: Escola Politècnica Superior
Comissió de selecció núm.: 105
Plaça: DC03552
Categoria: professor associat (LOU)
Àrea de coneixement: Enginyeria Cartogràfica, Geodèsica i Fotogrametria
Departament: Enginyeria de la Construcció, Obres Públiques i Infraestructura Urbana
Activitat: docència en "Topografia i Fotogrametria (E.T. d'Obres Públiques) i altres tasques que li assigne el departament
Dedicació: parcial (5+5).
Duració: des de la firma del contracte fins al 14.09.2009, condicionada a la situació de la plaça núm. DF01041
Centre: Escola Politècnica Superior
Comissió de selecció núm.: 110
Plaça: DC03538
Categoria: ajudant (LOU)
Àrea de coneixement: Construccions Arquitectòniques
Departament: Construccions Arquitectòniques
Activitat: Construcció en Construccions Arquitectòniques i altres tasques que li assigne el Departament
Dedicació: completa.
Duració: dos anys des de la firma del contracte
Centre: Escola Politècnica Superior
Comissió de selecció núm.: 111
Plaça: DC03530
Categoria: professor ajudant Doctor
Àrea de coneixement: Enginyeria Química
Departament: Enginyeria Química
Activitat: Seguretat i Higiene Industrial. Gestió i Tractament de Residus
Dedicació: completa.
Duració: dos anys des de la firma del contracte
Centre: Facultat de Ciències
Comissió de selecció núm.: 114
Plaça: DC03551
Categoria: professor ajudant Doctor
Àrea de coneixement: Dret Processal
Departament: Dret Mercantil i Dret Processal
Activitat: docència i investigació en l'àrea de coneixement de Dret Processal
Dedicació: completa.
Duració: dos anys des de la firma del contracte
Centre: Facultat de Dret
Comissió de selecció núm.: 124
Plaça: DC03054
Categoria: professor associat (LOU)
Àrea de coneixement: Física de la Terra
Departament: Ciències de la Terra i del Medi Ambient
Activitat: Física de la Terra (Enginyeria Geològica)
Dedicació: parcial (6+6).
Duració: des de la firma del contracte fins al 14/09/2009, condicionada a la situació de la plaça núm. DF02223
Centre: Facultat de Ciències
Comissió de selecció núm.: 124
Plaça: DC03372
Categoria: professor associat (LOU)
Àrea de coneixement: Geodinàmica Interna
Departament: Ciències de la Terra i del Medi Ambient
Activitat: docència en l'àrea de Geodinàmica Interna en les titulacions de Biologia i Enginyeria Geològica
Dedicació: parcial (3+3).
Duració: des de la firma del contracte fins al 14.09.2009
Centre: Facultat de Ciències
Comissió de selecció núm.: 166
Plaça: DC03548
Categoria: ajudant (LOU)
Àrea de coneixement: Fisiologia
Departament: Fisiologia, Genètica i Microbiologia
Activitat: Fisiologia General i Biofísica i Fisiologia Animal. Investigació en electrofisiologia
Dedicació: completa.
Duració: dos anys des de la firma del contracte
Centre: Facultat de Ciències
Comissió de selecció núm.: 175
Plaça: DC02516
Categoria: professor associat (LOU)
Àrea de coneixement: Anàlisi Matemàtica
Departament: Anàlisi Matemàtica
Activitat: col laborar en les tasques docents que li assigne el departament relacionades amb l'àrea de coneixement d'Anàlisi Matemàtica
Dedicació: parcial (6+6).
Duració: des de la firma del contracte fins al 14.09.2009, CONDICIONADA a la situació de la plaça núm. DF00167
Centre: Facultat de Ciències
Comissió de selecció núm.: 175
Plaça: DC03486
Categoria: professor ajudant doctor
Àrea de coneixement: Anàlisi Matemàtica
Departament: Anàlisi Matemàtica
Activitat: Anàlisi V i Teoria de la Mesura
Dedicació: completa.
Duració: dos anys des de la firma del contracte
Centre: Facultat de Ciències
Comissió de selecció núm.: 175
Plaça: DC03487
Categoria: professor ajudant doctor
Àrea de coneixement: Anàlisi Matemàtica
Departament: Anàlisi Matemàtica
Activitat: Matemàtiques (1r curs de la llicenciatura en Química)
Dedicació: completa.
Duració: dos anys des de la firma del contracte
Centre: Facultat de Ciències